જો આગામી સમયમાં વરસાદ વરસે તો ખેડૂતોને પિયતનાં ખર્ચના ભારણમાંથી મુક્તિ મળી શકે અને બિનપિયતમાં વરસાદનાં પગલે પાક સારો થાય તેવી આશાઓ ખેડૂતો વ્યક્ત કરી રહ્યા છે તો સાથે સાથે ચણા તેમજ સવાના પાકનું વાવેતર પણ વધી શકે છે તો બીજી તરફ દીવેલાના પાકમાં ઘોડીયા ઈયળનો ઉપદ્રવ પાટણ, સરસ્વતી તાલુકામાં જોવા મળી રહ્યો છે અને ઈયળો દીવેલાના પાન ખાઈ જતા હોઈ ઈયળોના નિયંત્રણ માટે જો ઈયળ ઓછી હોય તો હાથ વડે વીંણી લેવી તથા જીવાતના નિયંત્રણ માટે ઉભા પાકમાં કવીનાલફોસ (૦.૦પ ટકા) ર૦ મી. લી. ૧૦ લીટર પાણીમાં ઓગાળી પંદર દિવસના અંતરે બે છંટકાવ કરવા માટે ખેતીવાડી અધિકારી દ્વારા જણાવવામાં આવી રહ્યું છે તો બીજી તરફ ખેડૂતોએ જીલ્લામાં મગનું વાવેતર ૭૦ર૦ હેક્ટરમાં કર્યું છે ત્યારે સાંતલપુર વિસ્તારમાં મગના પાકમાં ઈયળોનો ઉપદ્રવ અતિશય વધી જતા અને સીંગો કોરી ખાતા હોઈ ખેડૂતો ભયભીંત બન્યા છે ત્યારે તે બાબતે પણ ખેતીવાડી વિભાગ દ્વારા દવાના છંટકાવનું નિદર્શન કરવામાં આવ્યું છે.